میکائیل مشفق

میکائیل مشفق (بۆتون آد: میکائیل عبدالقادر اوغلو اسماعیل‌زاده، دوغوم: میلادی ۱۹۰۸-جی ایلین ژوئن آیینین بئشی، اؤلوم: ۱۹۳۸-جی ایلین ژانویه آیینین آلتیسی) آذربایجان شاعیری، ترجۆمه‌چیسی، مۆعلیم، آذربایجان یازیچیلار بیرلیگینین عۆضوو و «آذر نشر»ـین مۆحرّیری.

آذربایجان شعرینین اینکیشافیندا بؤیوک رول اوینامیش شاعیرلردن بیری دیر. سئوگی و گؤزللیگی تعریفله‌ین بیر چوخ شعرین مؤلّیفی دیر. اونون شعرلرینده ایجتیماعی و مدنی مسئله‌لر اۆزره فیکرلر ده دیله گتیریلیب دیر. بؤیوک تمیزله‌مه‌ده میلادی ۱۹۳۸-جی ایلده گۆلله‌لنمیش دیر. میلادی ۱۹۵۶-جی ایلین مئی آیینین ایگیرمی اۆچونده شوروی بیرلیگینین عالی محکمه‌سینین حربی هئیأتینین قرارینا اساسا اؤلوموندن سونرا براعت آلمیش دیر.

 حیاتی 
میکائیل میرزا عبدالقادر اوغلو (میکائیل مشفق)، میلادی ۱۹۰۸-جی ایلین ژوئن آیینین بئشینده باکی شهرینده ضیالی بیر عائله‌ده آنادان اولموشدور. آتاسی میرزا عبدالقادر اسماعیل‌زاده، دؤورونون تانینمیش ضیالیلاریندان ایدی. اوْ معلملیک فعالیّتی ایله یاناشی، یارادیجیلیقلا مشغول اوْلموش، شعرلر یازمیشدیر. اوشاق ایکن والدینینی ایتیرن مشفق یاخینلاری حمایه‌سینده بؤیویور. آغیر و سئوینجسیز اوشاقلیق ایللری گئچیرن شاعیر حیاتینین اوْ ایللرینی خاطیرلایاراق یازمیش:

بندانگشتی|۱۹۱۰-جو ایلده میکائیل مشفق
اوْ ایللرین آغری-آجیسینی آناسیزلیغینی شاعیر «آنا» (۱۹۲۷) شعرینده اۆرک یانقیسی ایله قلمه آلمیشدیر:

مشفقین بؤیویوب بوْیا-باشا چاتماسیندا، شاعیر کیمی یئتیشمه‌سینده نه‌نه‌سی قیزقاییت خانیمین بؤیوک زحمتی اوْلموشدور. نه‌نه‌سینین سؤیله‌دیگی ناغیللار، آتا سؤزلری و بایاتیلار گله‌جک شاعیرین زنگین خلق یارادیجیلیغی ایله تانیش اوْلماسیندا مۆهوم روْل اوْینامیشدیر.

ایلک تحصیلی روس-آذربایجان مکتبینده آلان مشفق انسانی علملره بؤیوک ماراق گؤرسه‌تمکله یاناشی، روس دیلینی ده مۆکمّل اؤرگشمیشدیر. میلادی ۱۹۲۰ و ۱۹۲۷-جی ایللرده اوّلجه باکی دارالمعلّمینینده، سوْنرا ۱۲ نمره‌لی ایکینجی درجه‌لی مکتبده تحصیل آلمیش، میلادی ۱۹۲۷ و ۱۹۳۱-جی ایللرده آذربایجان دؤولت دارالفنونونون (ایندیکی باکی دؤولت بیلیم یوردو) دیل و ادبیات فاکولته‌سینی بیتیره‌رک باکی مکتبلرینده معلّملیک ائتمیشدیر.

۱۹۳۰-جی ایللرده آذرنشرده محرّرلیک وظیفه‌سینده ایشله‌ییب.  اوْنون شاگردلریندن بیری میکائیل مشفقی بئله خاطیرلاییر:

 یارادیجیلیق فعالیتی 
مشفق چوْخ گنج یاشدلاریندان یارادیجیلیق عالمینه گلمیش، حیاتینی، طالعینی شعرله باغلامیش و عمرونون سوْنونا کیمی اوْندان آیریلمامیشدیر. اوْ، شعری یارادیجیلیغی میلادی ۱۹۲۶-جی ایلده «گنج ایشچی» جریده‌سینده چاپ ائتدیردیگی «بو گۆن» شعری ایله باشلامیش و سوْنراکی ایللرده دؤوری مطبوعاتدا منتظم چیخیش ائتمیشدیر. یازدیقلاری میلادی ۱۹۲۷-جی ایلدن «معاریف و مدنیت» و «کوْمسوْموْل» مجلّه‌لرینده و «گنج ایشچی» جریده‌سینده نشر اوْلونموشدور. ۱۹۳۰-جو ایلده «کۆلکلر» آدلی شعر کیتابی ایشیق اۆزو گؤرموشدور. کیتابدا مؤلّفین اللی اۆچ شعری و ایکی ترجمه‌سی توْپلانمیشدیر.

 تنقید اوْلونماسی 

 بؤیوک تمیزله‌مه واقعه‌لری اثرینده اؤلومو 

 عائله عضولرینین سوْنراکی طالعی 

 باشقالارین میکائیل مشفقه گؤره فیکرلری 

 قایناقلار 

بؤلمه:یازیچیلار
بؤلمه:تورک یازیچیلار
بؤلمه:تورک شاعیرلر